སྙིང་པོ་དྲིལ་ན།གོང་གསལ་གྱི་གཏམ་བཤད་ཐོག་ནས།བོད་ཀྱི་རིག་གཞུང་གི་སྙིང་པོ་ནང་པ་སངས་རྒྱས་ཀྱི་ཆོས་དང་འབྲེལ་བའི་མཚོན་ཚུལ་ཡོངས་རྫོགས་དང༌།སྲོལ་རྒྱུན་གྱི་བསམ་བློ་རྣམས་ལ་ལོག་སྤྱོད་དང་རུལ་སུངས་ཞེས་པའི་མིང་བཏགས་ཏེ་རྩ་མེད་བཟོས་རྗེས་རྒྱ་ནག་གི་རིག་གཞུང་དང་རྒྱ་ནག་ལ་དགའ་ཞེན་བྱེད་དགོས་པའི་རིག་གཞུང་གི་མ་ལག་གཅིག་གསར་འཛུགས་བྱ་རྒྱུའི་དམིགས་ཡུལ་བཟུང་ཡོད་པ་གསལ་པོ་མཚོན་ཡོད་ལ།དོན་དུའང་བོད་ནང་ད་ལྟ་འགྲོ་གྲོན་ཕངས་མེད་བཏང་སྟེ་ཚགས་པར་དང་བརྙན་འཕྲིན།དུས་དེབ།རིག་རྩལ་འཁྲབ་སྟོན་སོགས་བྱེད་སྒོ་གང་དང་གང་ཞིག་གཉེར་ཡང་དམིགས་ཡུལ་འདི་ག་རང་གི་ཆེད་དུ་ཡིན་པ་གསལ་པོར་གྱུར།